На основу члана 83. Статута Филозофског факултета у Нишу, Наставно-научно веће Факултета, на електронској седници одржаној 11. марта 2022. године, након разматрања предлога Колегијума Филозофског факултета у Нишу, донело је одлуку да Сенату Универзитета у Нишу упути следећи

**П Р Е Д Л О Г**

измена и допуна Ближих критеријума за избор у звања наставника

I

Предлаже се да се став 3. Члана 17. Ближих критеријума за избор у звања наставника измени тако што ће се из заграда уклонити називи појединачних страних филологија, са циљем да се овај став примењује на све стране филологије, тако да овај став уместо:

„3. радови за област страних филологија (германистика, романистика, русистика, полонистика, бохемистика, хеленистика, италијанистика, хиспанистика и друго), објављени у часописима у којима се радови штампају на језику из уже филолошке научне области (немачки језик, француски језик, шпански језик, руски језик, пољски језик, новогрчки језик, италијански језик и друго)ˮ гласи

„3. радови за област страних филологија објављени у часописима у којима се радови штампају на језику из уже филолошке научне области.ˮ

II

Предлаже се да се рок важења Члана 19. Ближих критеријума за избор у звања наставника продужи до 31. 12. 2023. године, тако да овај члан уместо:

„На конкурсима објављеним од 01. 01. 2021. године до 30. 05. 2022. године у пољу друштвено-хуманистичких наука за избор у звања ванредни професор и редовни професор, радове са SSCI или SCI листе кандидати могу заменити са два рада у часописима са SCIE листе, из категорије М14 или категорије М24, у часописима који се издају на енглеском, француском, немачком или руском језику, у којима је бар на једном раду првопотписани ауторˮ гласи

„На конкурсима објављеним од 01. 01. 2021. године до 31. 12. 2023. године у пољу друштвено-хуманистичких наука за избор у звања ванредни професор и редовни професор, радове са SSCI или SCI листе кандидати могу заменити са два рада у часописима са SCIE листе, из категорије М14 или категорије М24, у часописима који се издају на енглеском, француском, немачком или руском језику, у којима је бар на једном раду првопотписани ауторˮ

Број:

У Нишу, 11. 3. 2022. године

ПРЕДСЕДНИК ВЕЋА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Наталија Јовановић